สวัสดีค่ะ ขออนุญาตสอบถามข้อมูลนะคะ รอบเดือนขาดไปแล้ว14วัน ใช้ที่ตรวจครรภ์ตอนรอบเดือนขาดไป12วันแต่ผลออกมาว่า negative มีอาการตกขาวเยอะ ไม่มีสี ไม่มีกลิ่น และมีอาการปวดท้องน้อยและคัดเต้านมตั้งแต่รอบเดือนเริ่มขาด อยากทราบว่าอาการแบบนี้เกิดจากอะไรคะ แล้วรอบเดือนจะมามั้ยคะ
สวัสดีค่ะ การที่รอบเดือนมาช้ากว่า 35 วันจากครั้งก่อนนั้น จะถือว่ามาช้าผิดปกติ สาเหตุที่เป็นไปได้และพบบ่อยเช่น การตั้งครรภ์ มีถุงน้ำหลายใบในรังไข่ การมีพังผืดที่มดลูก ผนังมดลูกมาก ฮอร์โมนรังไข่ไม่สมดุล โรคไทรอยด์ทำงานผิดปกติ เป็นต้นโดยหากรอบเดือนมาช้าแล้ว น่าจะตรวจให้ผลบวกจากชุดตรวจครรภ์ได้ เพราะชุดตรวจครรภ์ทางปัสสาวะให้ผลบวกได้ตั้งแต่ประมาณ 10-14 วันหลังปฏิสนธิอาการตกขาว คัดตึงเต้านม ไม่ได้ใช่อาการที่บ่งบอกถึงการตั้งครรภ์แต่อย่างใด หากตรวจให้ผลลบ แต่ประจำเดือนก็ยังไม่มา แนะนำไปตรวจยืนยันที่รพ.อีกครั้ง อาจมีการตรวจเลือดหรืออัลตราซาวน์เพิ่มเติม หรือตรวจปัสสาวะซ้ำอีกครั้งค่ะ หากไม่ตั้งครรภ์จริง จะต้องมีการตรวจหาสาเหตุอื่นๆดังกล่าวไปที่อาจทำให้ประจำเดือนไม่มา และแก้ไขตามสาเหตุ เพื่อให้รอบเดือนกลับเป็นปกติ